Kokemäenjoen vesistö
Kokemäenjoen vesistö (vesistöaluetunnus 35) on yksi Suomen suurista vesistöistä. Kokemäenjoen vesistö on pinta-alaltaan 27046,12 neliökilometriä ja siten Suomen viidenneksi suurin vesistö, ja sen vesistöalue kattaa yhteensä noin 8 % koko Suomen pinta-alasta. Se on nimetty laskujokensa Kokemäenjoen mukaan. Alueen järvisyys on 10,99%.[1][2]
Joen vesistöalueella ovat suurimmaksi osaksi Pirkanmaan ja Kanta-Hämeen maakunnat, osia Etelä-Pohjanmaasta, Keski-Suomesta, Päijät-Hämeestä ja Varsinais-Suomesta sekä Kokemäenjoen laakso Satakunnasta.
Kokemäenjoen vesistön keskusjärvi on Pyhäjärvi, johon laskevat pohjoisesta Näsijärvi Tammerkosken kautta ja etelästä Vanajavesi Herralanvuolteen sekä tulvatilanteissa myös Lempäälän kanavan kautta. Näsijärveen laskevat pohjoisesta Ähtärin, Pihlajaveden ja Keuruun reitit. Vanajaveteen laskevat laskevat Längelmäveden, Hauhon ja Vanajaveden reitit. Pyhäjärvestä johtaa Nokianvirta Kuloveteen, josta varsinainen Kokemäenjoki alkaa ja johon laskee pohjoisesta Ikaalisten reitti. Etelästä Kokemäenjokeen laskee Loimijoki. Vesistössä on 26 vesivoimalaa[3].
Kokemäenjoen alue (35.1) 3679km2, järvisyys 5,2% Vanajaveden–Pyhäjärven alue (35.2) 3759km2, järvisyys 14,8% Näsijärven–Ruoveden alue (35.3) 2451km2, järvisyys 19,5% Ähtärin reitti ja Pihlajaveden reitti (35.4) 3193km2, järvisyys 11,5% Ikaalisten reitti (35.5) 3155km2, järvisyys 8,7% Keuruun reitti (35.6) 2027km2, järvisyys 11,5% Längelmäveden reitti ja Hauhon reitti (35.7) 4449km2, järvisyys 17,8% Vanajaveden reitti (35.8) 2191km2, järvisyys 5,8% Loimijoen valuma-alue (35.9) 3138km2, järvisyys 2,8%.
Apian kanava, Valkeakoski Herraskosken kanava, Virrat Kaivannon kanava, Kangasala Kaivannonsalmen kanava, Pirkkala Kautun kanava, Ruovesi Lempäälän kanava, Lempäälä Muroleen kanava, Ruovesi Valkeakosken kanava, Valkeakoski Visuveden kanava, Ruovesi